เรื่องร้องเรียน: 😡เวลา 7:30 น. ในซอยนาคนิวาส48 แยก14-2 น้ำท่วมขัง รอการระบาย จุดนี้พื้นที่ต่ำ ทราบว่าปี2566 จะทำถนนในซอยนี้ให้ ตอนนี้ผ่านมา 6 เดือนกว่าแล้วยังไม่ทำอะไรเลย ถนนชำรุดเสียหายจากน้ำท่วมขัง หมู่บ้านมีเพิ่มขึ้น เขตลาดพร้าวอนุมัติโครงการหมู่บ้านที่ไม่ทีพื้นที่ส่วนกลาง หรือลานจอดรถที่เพียงพอทำให้ปากซอยแยก14-2 มีคนนำรถมาจอดข้างถนนซอย การจราจรติดขัดในช่วงเวลาเร่งด่วน ยิ่งช่วงน้ำท่วมแบบนี้จอดขวางถนน 1 เลน ทำให้การสัญจรติดขัดและมีโอกาสเกิดอุบัติเหตุสูง การออกใบอนุญาตก่อสร้างบ้าน เขตควรตระหนักถึงพื้นที่ส่วนกลางตามกฎหมายกำหนด ไม่ควรปล่อยให้มาจอดข้างถนนแบบนี่ ทำให้ผู้พักอาศัยในซอยนี้จากเดิมสัญจรสะดวกสบาย แต่เมื่อท่านอนุมัติโครงการแบบนี้การสัญจรลำบากขึ้น ท่านจะแก้ไขอย่างไร ควรหรือไม่ที่จะติดป้ายห้ามจอดตลอดแนว เพราะถนนมันแคบ บ้างวันจอด 4-5 คัน ล้นออกมาจากหมู่บ้านจัดสรร เป็นกรรมของคนพักอาศัยในย่านนี้ ที่เกิดจากผลอนุมัติจากทางเขตลาดพร้าว เร่งดำเนินการโดยด่วน ขอบคุณค่ะ  ความสูงระดับหน้าแข้ง น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: เนื่องจากฝนตกหนัก ตกต่อเนื่อง ปริมาณฝนในพื้นที่เขตลาดพร้าว 140 มม./ชม. ระดับน้ำในคลองสายหลักมีระดับสูง เช่น คลองลาดพร้าว คลองทรงกระเทียม ระดับน้ำเอ่อล้นสันเขื่อนเข้าท่วมทางเดินริมคลองและมีขยะครัวเรือน เช่น ถุงพลาสติก ขวดน้ำ ปิดกั้นทางน้ำไหลช่องตะแกรงระบายน้ำ ส่งผลให้น้ำระบายได้ช้า ทั้งนี้ เจ้าหน้าที่เขตลาดพร้าว ได้เดินเครื่องสูบน้ำเต็มกำลังสูบทุกจุดในพื้นที่เก็บขยะหน้าช่องตะแกรงระบายน้ำ เพิ่มประสิทธิภาพการระบายน้ำ และการควบคุมระดับน้ำในคลองลาดพร้าว คลองทรงกระเทียม อยู่ในความดูแลของสำนักการระบายน้ำ เจ้าหน้าที่เขตลาดพร้าวได้ประสานให้เจ้าหน้าที่สำนักการระบายน้ำประจำสถานีสูบน้ำคลองดังกล่าวเดินเครื่องสูบน้ำเต็มกำลังสูบ เพื่อลดระดับน้ำในคลอง รองรับปริมาณน้ำฝนที่ทางสำนักงานเขตลาดพร้าวเร่งการระบาย จนสถานการณ์กลับเข้าสู่สภาวะปกติ ทั้งนี้ สำนักงานเขตลาดพร้าว ปัจจุบันได้รับจัดสรรงบประมาณในการปรับปรุงถนนและท่อระบายน้ำซอยดังกล่าว ซึ่งคาดว่าจะเริ่มดำเนินการในเดือนสิงหาคม 2566 ระยะเวลาดำเนินการ 200 วัน และได้รับจัดสรรงบประมาณเพื่อจ้างเหมาขุดลอกคลองสองตอนและคลองเสือน้อยในความดูแลที่เชื่อมต่อกับคลองทรงกระเทียมและคลองลาดพร้าว ซึ่งจะช่วยเพิ่มประสิทธิภาพในการรับน้ำและระบายน้ำต่อไปยังคลองทรงกระเทียมและคลองลาดพร้าวได้รวดเร็วยิ่งขึ้น ซึ่งคาดว่าจะแล้วเสร็จภายในฤดูฝน
ความเห็นของผู้แจ้ง: หมู่บ้านนี้ไม่มีพื้นที่ส่วนกลาง? ผ่านการพิจารณาจากเขตลาดพร้าวใช่หรือไม่ ทำไมไม่มีที่จอดรถ เอารถยนต์มาจอดบนถนนสาธารณะ ทำให้เกิดปัญหาจราจร เขตจะรับผิดชอบอย่างไร
พื้นที่: แขวงลาดพร้าว เขตลาดพร้าว กรุงเทพมหานคร